CELEX: 32014R0020
Language: sk
Date: 2014-01-10 00:00:00
Title: Vykonávacie nariadenie Komisie (EÚ) č. 20/2014 z  10. januára 2014 , ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, a to v súvislosti s látkou butafosfán  Text s významom pre EHP

11.1.2014   
            
            
               SK
            
            
               Úradný vestník Európskej únie
            
            
               L 8/20
            
         VYKONÁVACIE NARIADENIE KOMISIE (EÚ) č. 20/2014
   z 10. januára 2014,
   ktorým sa mení príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu, a to v súvislosti s látkou butafosfán
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:
   
               (1)
            
            
               Maximálne limity rezíduí (ďalej len „MRL“) pre farmakologicky účinné látky určené na použitie v Únii vo veterinárnych liekoch pre zvieratá určené na výrobu potravín alebo v biocídnych výrobkoch používaných v zootechnike sú stanovené v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o MRL v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).
            
         
               (3)
            
            
               Butafosfán je v súčasnosti zahrnutý do tabuľky 1 v prílohe k nariadeniu (EÚ) č. 37/2010 ako povolená látka pre hovädzí dobytok, pričom sa stanovuje, že sa nevyžaduje stanoviť MRL.
            
         
               (4)
            
            
               Európska agentúra pre lieky dostala žiadosť o rozšírenie terajšieho zápisu pre butafosfán tak, aby bol uplatniteľný aj na ošípané.
            
         
               (5)
            
            
               Výbor pre lieky na veterinárne použitie odporučil, že nie je potrebné stanoviť MRL pre butafosfán pre ošípané.
            
         
               (6)
            
            
               Európska agentúra pre lieky má na základe článku 5 nariadenia (ES) č. 470/2009 zvážiť používanie MRL stanovených pre farmakologicky účinné látky v konkrétnej potravine pri inej potravine odvodenej z toho istého druhu alebo MRL stanovených pre farmakologicky účinnú látku v jednom alebo viacerých druhoch pri iných druhoch.
            
         
               (7)
            
            
               Výbor pre lieky na veterinárne použitie odporučil extrapoláciu výsledkov hodnotenia butafosfánu z hovädzieho dobytka a ošípaných na všetky druhy cicavcov určené na výrobu potravín.
            
         
               (8)
            
            
               Zápis pre butafosfán v tabuľke 1 v prílohe k nariadeniu (EÚ) č. 37/2010 by sa preto mal zmeniť tak, aby zahrnul látku butafosfán pre všetky druhy cicavcov určené na výrobu potravín, pričom by sa zároveň uviedlo, že sa nevyžaduje stanoviť MRL.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. januára 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Ú. v. EÚ L 15, 20.1.2010, s. 1.
   
      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis pre látku butafosfán nahrádza takto:
      
         
                     Farmakologicky účinná látka
                  
                  
                     Markérové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia [podľa článku 14 ods. 7 nariadenia (ES) č. 470/2009]
                  
                  
                     Terapeutická klasifikácia
                  
               
                     „Butafosfán
                  
                  
                     NEUPLATŇUJE SA
                  
                  
                     všetky druhy cicavcov určené na výrobu potravín
                  
                  
                     nevyžadujú sa MRL
                  
                  
                     NEUPLATŇUJE SA
                  
                  
                     ŽIADNE
                  
                  
                     zažívací trakt a metabolizmus/minerálne doplnky“